一隊典型嘅軍隊會分階級，每一場軍事行動都會由某一個人負責指揮，而軍隊整體都會有一個人做指揮（例如係將軍，不過唔同國家嘅軍隊分階方法都唔同）一班受指揮嘅人冚唪唥都要向指揮官報告自己做嘅嘢，而指揮官就要負責睇實每一個人或者一隊人做緊啲乜，並且作出適當嘅應變同俾出適當嘅命令。